ભારતીય જનતા પાર્ટીના રાજસ્થાન, અલવરની બેઠક પરથી સાંસદ એવા, 61 વર્ષીય મહંત ચાંદનાથનું દિલ્હીની અપોલો હોસ્પિટલ ખાતે નિધન થયું હતું. શનિવારે રાત્રે 12 વાગે તેમણે છેલ્લા શ્વાસ લીધા હતા. તેઓ છેલ્લા ઘણા સમયથી બીમાર હતા. તેમના મૃત્યુ બાદ વડાપ્રધાન નરેન્દ્ર મોદી, મુખ્યમંત્રી વસુંધરા રાજે અને નાથ સંપ્રાદય સાથે જોડાયેલા લોકોએ શોક વ્યક્ત કર્યો હતો. મહંત ચાંદનાથના મૃત્યુના શોકનું પાલન કરતાં પીએમ મોદીના જન્મદિવસને ધ્યાનમાં રાખીને આયોજિત કરવામાં આવેલ તમામ કાર્યક્રમો રદ્દ કરવામાં આવ્યા હતા.